න් ඇහැලේපොළ දෙටු පුත් මද්දුම බණ්ඩාර කුමරුන්ගේ ගෙල සිඳුන ගහල කඩුව බරැති පළල් එකක් වන්නට ඇත. ද්වන්ද්ව කඩු සටන් ලිං තුල පැවැති කල අංගම්  සටන් විය. ලක්දිව අංගම් කුල සිටි බව කියැ‍වේ. දීර්ඝ කාලීන යුද්ධයක නිමාවට දෙපස රණ විරුවන් දෙදෙනෙකු අතර පැවැති ද්වන්ද්ව සටන් තීරණාත්මක වූ අවස්ථාද ඉතිහාසයෙන් හමුවේ. එක් යුවතියකට බැඳි පෙම නිරවුල් කර ගත නොහැකිව කල ද්වන්ද්ව සටන්ද තැන තැන හමුවේ. ජපානයේ සමුරායි වරුන් ගැන කියැවෙන විට ඔවුන්ගේ කඩුව නිතැතින්ම සිහි වෙයි. මගුල් කඩුව සිඹ රජුට පෙරනිමි කී බ්‍රාහ්මණ පුරෝහිතයන් ද පෙර කල රාජ සභා වල සිටි බව පෙනේ. එංගලන්තයෙහි ආතර් රජුගේ රවුම් මේසයේ පුරාවෘත්තයෙහිදී ආතර් රජුගේ එක්ස්කැලිබර් අසිපතද රොබින්හුඩ් පුරාවෘත්තයෙහිදී රොබින් ගේ ඇල්බියන් අසිපත ද අපට සිහි වේ.  ගැමුණු කුමරුන්  පිලිසිඳ සිටි කල්හී විහාර මහා දේවියන් ට ඇති වූ දොළ දුක ද අසිපත් හා බැ‍ඳේ. ඇය ට ඇතිවූ දොළ වූයේ එළාර රජුගේ ප්‍රධාන යෝධයා ගේ ඉස කැපූ කඩුව තිසා වැවෙන් සෝදා එම දිය බොන්නටය.  හැරී පොටර් ‍ගේ කතා පෙලෙහිදීද ගොඩ්‍රික් ග්‍රිෆින්ඩර්ගේ කඩුව හමු වෙයි. හෝමර් ගේ ඉලියඩ් හි ඇකිලිස් ගේ සන්නාහය හිමි නොවීම නිසා කලකිරෙන ඇජැක්